Številka: 024-20/2019/40

Datum: 24. 11. 2021

**Zapisnik 11. seje Sveta za območja z omejenimi možnostmi za kmetijsko dejavnost, 24. 11. 2021, spletni sestanek**

Prisotni: Janez Beja (KGZS), Sašo Horvat (TNP), Roman Savšek (ZDRD), Ana Vovk Korže (UM), Andrea Ferreira (GIS), Anton Perpar (BF), Anka Lipušček, Barbara Lombar, Jožica Gričnik, Karmen Pažek (UM), Matjaž Podmiljšak(ZZS), Marjan Hren (ZLGS), Nina Križnik, Metod, Jagodic, Tomaž Cunder (KIS).

MKGP: dr. Jože Podgoršek, Aleš Irgolič, Anton Harej, Branko Ravnik, Robert Režonja, Simon Poljanšek, Jože Ileršič, Silvester Kranjec.

Dnevni red:

1. Ugotavljanje sklepčnosti in potrditev dnevnega reda,

2. Pregled in potrditev zapisnika prejšnje seje,

3. Predstavitev Strateškega načrta 2023-27 (s poudarkom na OMD),

4. Informacija o Evropski gozdarski strategiji,

5. Razno.

Ad 1.

Prisotnih je bilo 15 članov Sveta. Seja je bila sklepčna.

Sklep 1 : **Svet za OMD potrjuje predlagani dnevni red.**

Ad 2.

Zapisnik 10. seje je bil potrjen.

Sklep 2 : **Svet za OMD potrjuje zapisnik 10. seje Sveta za OMD.**

Ad 3.

Minister je predstavil trenutno stanje strateškega načrta 23-27. Ob pripravi SN so se izpostavile tudi mnogotere težave kmetov, ki pa niso stvar SN in tudi ne pristojnost ministrstva. Sprememba vsebine neposrednih plačil (NP) pomeni tudi spremembo financ pri posameznih plačilih I. stebra. V času od 1. do 2. javne razprave smo imeli številne sestanke. So pa sedanji dogovori posledica 3-letnega dela. Proizvodno vezana plačila so izbrana le po parametru, da je sektor v »težavah«. Povzel je dogovore in zaključke čez cel SN:

* Dogovor za ukinitev NP,
* Dogovor o stopnji sofinanciranja, ki se ohranja na ravni, kot je bila v PRP 14-20 do 8. spremembe,
* Veča se integralni del proračuna,
* Vključeno je ohranitveno kmetovanje, a ne v celoti, ampak v posameznih delih,
* Ekološko kmetijstvo, obdrži se cilj 18%,
* Kapica / degresija pri NP: šli smo v degresijo, ki se začne pri 60.000 in se konča pri 350.000 €,
* Razlaga degresije in kapice pri OMD. Kompromis na zaključnem sestanku (kjer so bili vsi proti), degresija z začetkom pri 50 ha, od 100 ha naprej 40%,
* Omejitve zneskov po vlagateljih,
* Omejitev kandidiranja 1x na 1 ukrep,
* Razlaga spremembe zasnovi SOPO ukrepov, sedaj jih je 29, a se dela na racionalizaciji. Porablja se 25% sredstev NP. Zato se zniža višina NP na 156€/ha. Kljub znižanju NP bodo SOPO sredstva za razpršene ukrepe dosegla kmete,
* Ohranjamo 44 mio evrov za OMD in 14 mio evrov za Ekološko
* Imamo visoke ambicije na KOPOP,
* Visoko naložena sredstva za investicije v modernizacijo, podnebne spremembe in ŽPI,
* Glede dodatnih sredstev RS je zmerni optimist in v primeru uspeha bi prejela sredstva tudi OMD (nova sredstva za investicije, OMD, Leader, finančne instrumente).

V razpravi je bilo še izpostavljeno:

* V zaključnih pogajalskih skupinah ni več predstavnikov srednjih, malih in hribovskih kmetov,
* Dodatna sredstva za OMD bi bila toliko bolj upravičena, ker ni sprejet predlog degresije in kapice in ker se hkrati ukinja PONO,
* SOPO in KOPOP se še »čistita«, delo poteka v ožjih strokovnih skupinah, potem se usklajuje z deležniki.

Sklep 3: **Svet za OMD ponovno apelira na MKGP, da se dodatna sredstva RS namenijo tudi OMD**

Sklep 4: **Svet za OMD predlaga, da je pri posodobitvi točkovanja sprotno informiran.**

Sklep 5: **Svet za OMD podpira PVP za govedo rojeno in vzrejeno v Sloveniji.**

Sklep 6: **Ko bo narejen dokončni nabor sheme SOPO Svet za OMD želi tabelo z ukrepi, in možnimi medsebojnimi kombinacijami**

Ad 4.

Ob predstavitvi strategije se je ugotovilo, da je strategija bolj naslovila manj gozdnate države EU, kot DČ z veliko gozda. Strategijo je pripravila EK brez sodelovanja DČ, zato se je zdela neuravnotežena. Zato je v postopku na Svetu ministrov Slovenija pripravila predloge sklepov, ki so jih ministri sprejeli in s tem uravnotežili samo strategijo za gozdove. V razpravi so člani izpostavili sprotno informiranje, sploh ob najavljenih nadaljnjih zakonodajnih aktih EK.

Sklep 7: **Svet za OMD nasprotuje morebitnemu predlogu EK, da bi se za nadomestila zaradi omejitev gospodarjenja z gozdom uporabila sredstva iz strateškega načrta.**

Sklep 8: **Svet za OMD poziva odločevalce, da se izognemo dodatnim bremenom za lastnike gozdov.**

Sklep 9: **Svet za OMD predlaga, da se v primeru sprejetih omejitev s strani EK zadolži EK, da najde vire iz katerih se zagotovijo finančna sredstva za sprejete omejitve.**

Pripravil:

Silvester Kranjec